section_heading: U videoigrama
paragraph_text: Što se Pokémon borbi tiče, Camerupt je veoma dobar kandidat za dvostruke borbe, kada njegov napad Potresa (Earthquake) djeluje destruktivno na sve Pokémone u igri, osim na Camerupta. Pokémon koji se koristi u dvostrukim borbama zajedno s Cameruptom trebao bi biti Letećeg tipa, ili bi trebao posjedovati Pokémon sposobnost Levitacije (Levitate), kao što to primjerice posjeduju Latios, Flygon i Lunatone, što osigurava da Pokémon koji surađuje s Cameruptom neće biti ozlijeđen korištenjem Potresa. Camerupt može naučiti neke moćnije napade kao što su Kameni napad Odronjavanja (Rock Slide) i Vatreni napad Bacača plamena (Flamethrower). Isto tako, Camerupt je jedan od rijetkih Pokémona koji prirodnim putem uči Erupciju (Eruption), veoma snažan Vatreni napad, čija se moć smanjuje kako Camerupt gubi HP-e.